In Ethiopie acho isches im gliche stil witer gange. De einzig underschid isch gsi, das mer so richtig id höchi gschosse sind. Und zwar uf öpe 2300m.ü.M. In Bahir Dar, das liit im nord oste vo ethiopie, simmer wider alli zemme uf en camping platz gange. Uuuh de isch ja vielicht schön gsi..richtig d perle würklich. D wc het mer sogar chöne spüele, s  het es resturant gha und d tier sind de hammer gsi! Ich bin mer fascht chli vor cho wie im zoo. Ja das isch richtig gäch gsi zum chli fötele;) Denn im restaurant isch s esse würklich guet gsi. Nöd so guet wie di heime aber uf alfäll besser als in ägypte und im sudan. Det hets immer nur bohne muäs gää..und s fleisch isch nöd mal möglih gsi zum abewürge…Soo ez aber zrugg zum camping platz. Mer hends eus so richtig gmüetlich gmacht und es isch gsi wie so richtigi ferie. Und denn isches passiert, de land cruiser  isch plötzlich nüme ahgloffe und de landy heten müese id toyotagarasch abschlappe uuh das muen ja vilicht demüetiged gsii si für die mechä detä….uuuh…nenei mer sind ez aber nöd so schadefroidig..s isch eifach luschtig gsi…ez fröged ihr eu sicher, wie mir eus mit dene lüüt überhaupt underhalted! Die Frag isch sehr eifach z beantworte. Und zwar schwätzed mir eifach so guet englisch wie mer halt chönd. Das heisst mer versueched die wörter womer kenned so guet wie möglich i di richtig reiefolg z bringe. Das  funktioniert recht guet. Au wenn mer mit de ziitformä amel chli müeh hend. Aber sie verstönd eus und sie. Und das isch d hauptsach würi säge.